title: Rozhodnutie Komisie z 21. apríla 1995, ktorým sa pre zásielky nosníc do Fínska a Švédska stanovujú doplnkové záruky s ohľadom na salmonelu

text:
Dôležité právne oznámenie

|

31995D0161

Úradný vestník L 105 , 09/05/1995 S. 0044 - 0046

		Rozhodnutie Komisiez 21. apríla 1995,ktorým sa pre zásielky nosníc do Fínska a Švédska stanovujú doplnkové záruky s ohľadom na salmonelu(95/161/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 90/539/EHS z 15. októbra 1990 o veterinárnych podmienkach, ktoré upravujú obchod s hydinou a násadovými vajciami [1] vo vnútri spoločenstva a ich dovoz z tretích krajín, naposledy zmenenú a doplnenú Aktom o pristúpení Rakúska, Fínska a Švédska, a najmä jeho článok 9 písm. b) bod (2),keďže Komisia schválila Fínskom a Švédskom predložené operačné programy ohľadne kontroly salmonely; keďže tieto programy zahrňujú osobitné opatrenia týkajúce sa nosníc, menovite úžitkovej hydiny chovanej s cieľom produkcie vajec určených na spotrebu;keďže 10. júna 1994 vypracoval veterinárny výbor zoznam invazívnych sérotypov salmonely hydiny;keďže majú byť stanovené záruky rovnocenné zárukám, ktoré realizuje Fínsko a Švédsko v rámci svojich operačných programov;keďže tieto doplnkové záruky majú byť založené najmä na mikrobiologickom testovaní hydiny zasielanej do Fínska a Švédska;keďže treba pre takéto mikrobiologické testovanie vzoriek stanoviť metódu odberu vzoriek, počtu vzoriek, ktoré majú byť odobraté a mikrobiologickú metódu testovania vzoriek;keďže uvedené záruky nemajú byť používané na žiaden kŕdeľ, ktorý podlieha programu, ktorý je uznaný za rovnocenný programu, ktorý realizuje Fínsko a Švédsko;keďže Fínsko a Švédsko majú na zásielky s pôvodom v tretích krajinách uplatňovať dovozné podmienky, ktoré sú aspoň také prísne ako podmienky stanovené v tomto rozhodnutí;keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru;PRIJALA TOTO ROZHODNUTIE:Článok 1Nosnice, menovite úžitková hydina chovaná s cieľom produkcie vajec určených na ľudskú spotrebu, ktoré majú byť odoslané do Fínska a Švédska, musia byť podrobené mikrobiologickým testom, uskutočnených odberom vzoriek v kŕdli pôvodu.Článok 2Mikrobiologický test uvedený v článku 1 sa vykoná tak, ako je stanovené v prílohe I.Článok 31. Nosnice, ktoré majú byť odoslané do Fínska a Švédska, bude sprevádzať osvedčenie uvedené v prílohe II.2. Osvedčenie stanovené v odseku 1 môže:- buď sprevádzať osvedčenie vzoru 3 z prílohy IV smernice 90/539/EHS,- alebo byť začlenené do osvedčenia uvedeného v prvej zarážke.Článok 4Doplnkové záruky stanovené v tomto rozhodnutí sa nepoužijú na kŕdle, ktoré sú predmetom programu uznaného v súlade s postupom stanoveným v článku 32 smernice 90/539/EHS za rovnocenný programu realizovaného Fínskom a Švédskom.Článok 5Toto rozhodnutie sa preskúma najneskôr do 31. decembra 1996. Preskúmanie bude založené na správe vypracovanej Fínskom a Švédskom z hľadiska nadobudnutých skúseností a predloží sa najneskôr do 30. septembra 1996.Článok 6Toto rozhodnutie je adresované členským štátom.V Bruseli 21. apríla 1995.Za KomisiuFranz Fischlerčlen Komisie[1] Ú. v. ES L 303, 31.10.1990, s. 6.--------------------------------------------------PRÍLOHA I1. Všeobecné pravidláKŕdeľ pôvodu musí byť izolovaný na 15 dní.Mikrobiologický test sa musí vykonať počas 10 dní pred odoslaním zásielky.Mikrobiologický test musí zahrňovať nasledovné invazívne sérotypy:- Salmonella gallinarum,- Salmonella pullorum,- Salmonella enteritidis,- Salmonella berta,- Salmonella typhimurium,- Salmonella thompson- Salmonella infantis.2. Metóda odberu vzoriekZmiešané vzorky trusu, z ktorých každá zmiešaná vzorka je zložená zo samostatných vzoriek čerstvého trusu o hmotnosti minimálne jeden gram, musia byť odobraté námatkovo v určitom počte miest v budove, v ktorej je hydina chovaná, alebo, ak má voľný prístup do viac ako jednej budovy na farme, musia byť odobraté v každej skupine budov na farme, v ktorých je hydina chovaná.3. Počet vzoriek, ktoré majú byť odobratéPočet vzoriek musí umožniť zistenie 5 % výskytu salmonely s 95 % spoľahlivosťou.4. Mikrobiologický test na skúmanie vzoriekIzolácia salmonely sa vykonáva prostredníctvom štandardizovanej metódy ISO 6579:1993 medzinárodnej organizácie pre štandardizáciu.--------------------------------------------------PRÍLOHA II+++++ TIFF +++++--------------------------------------------------


title: Rozhodnutie Komisie z 20. decembra 1995, ktorým sa pozastavuje konanie podľa nariadenia Rady (ES) č. 3286/94 o obchodných prekážkach proti pirátstvu zvukových záznamov spoločenstva v Thajsku a jeho vplyvu na obchod spoločenstva so zvukovými záznamami

text:
Dôležité právne oznámenie

|

31996D0040

Úradný vestník L 011 , 16/01/1996 S. 0007 - 0008

		Rozhodnutie Komisiez 20. decembra 1995,ktorým sa pozastavuje konanie podľa nariadenia Rady (ES) č. 3286/94 o obchodných prekážkach proti pirátstvu zvukových záznamov spoločenstva v Thajsku a jeho vplyvu na obchod spoločenstva so zvukovými záznamami(96/40/ES)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na nariadenie Rady (ES) č. 3286/94 z 22. decembra 1994, ktorým sa ustanovujú postupy spoločenstva v oblasti spoločnej obchodnej politiky s cieľom zabezpečiť výkon práv spoločenstva podľa pravidiel medzinárodného obchodu, najmä pravidiel stanovených pod záštitou Svetovej obchodnej organizácie, [1] naposledy zmenené a doplnené nariadením (ES) č. 365/95, [2] a najmä na jeho články 11 a 14,po poradách v Poradnom výbore,keďže:5. júna 1991 doručila európska pobočka Medzinárodnej federácie fonografického priemyslu (IFPI), ktorá zastupuje prakticky všetkých výrobcov zvukových záznamov v spoločenstve, Komisii sťažnosť podľa nariadenia (EHS) č. 2641/84 zo 17. septembra 1984 o posilnení spoločnej obchodnej politiky najmä vzhľadom na ochranu proti nedovoleným obchodným praktikám, [3] naposledy zmeneného a doplneného nariadením (ES) č. 522/94. [4] V tejto sťažnosti sa tvrdilo, že k pirátstvu zvukových záznamov spoločenstva dochádza v Thajsku v masovom meradle a že takéto pirátstvo poškodzuje priemysel spoločenstva, najmä ovplyvňovaním vývozu zvukových záznamov spoločenstva do Thajska a na ďalšie tretie trhy;pretože sťažnosť obsahovala dostatočné dôkazy v zmysle článku 6 ods. 1 nariadenia (EHS) č. 2641/84 o existencii nedovolených obchodných praktík, ktoré je možné prisúdiť Thajsku, a z nich vyplývajúcej ujmy, Komisia v oznámení uverejnenom v Úradnom vestníku Európskych spoločenstiev [5] oznámila začiatok vyšetrovania týkajúceho sa pirátstva zvukových záznamov spoločenstva v Thajsku;po začatí konania uskutočnila Komisia vecné a právne vyšetrovanie a 20. februára 1992 predložila svoju vyšetrovaciu správu Poradnému výboru ustanovenému podľa nariadenia (ES) č. 2641/84. Z nej vyplynulo, že, počas referenčného obdobia a najmä preto, že thajské orgány nezabezpečili riadne vykonávanie vtedy platných thajských právnych predpisov o autorskom práve, úroveň pirátstva zvukových záznamov (medzinárodný repertoár) dosiahla pravdepodobne 90 % a že táto situácia spôsobila priemyslu spoločenstva podstatné škody, najmä v podobe straty predaja na thajskom trhu (a na určitých iných tretích trhoch). V dôsledku toho sa javilo, že Thajsko preto porušilo svoj medzinárodný záväzok poskytovať výrobcom zvukových záznamov v spoločenstve účinnú ochranu proti pirátstvu ich výrobkov. Tento záväzok vyplýval z ustanovenia o vnútroštátnom zaobchádzaní, ktoré stanovuje článok 4 Berlínskeho aktu Bernského dohovoru o ochrane literárnych a umeleckých diel, ktorého je Thajsko signatárom;Komisia potom uskutočnila s thajskými orgánmi porady, z ktorých v septembri 1992 vyplynul záväzok thajskej vlády znížiť pirátstvo zvukových záznamov ES na zanedbateľnú úroveň v čo najkratšom čase a v prvej fáze dosiahnuť podstatné zníženie počas jedného roka;na základe tohto záväzku, s priaznivým stanoviskom Poradného výboru, a s výhradou pravidelného hodnotenia situácie sa javilo primerané neuskutočňovať v najbližšej budúcnosti v konaní žiadne kroky;v decembri 2003 bola do Thajska vyslaná misia, aby zhodnotila dosiahnutý pokrok. Po tejto misii podala Komisia opäť správu výboru ustanovenému podľa nariadenia (EHS) č. 2641/84. Prvým zistením misie bolo, že skutočná úroveň pirátstva audiokaziet klesla v prvom roku po prijatí záväzku thajskou vládou na približne 50 %, čo potvrdzuje ochotu thajskej vlády dodržať svoj záväzok. Ďalší pokrok sa však považoval za pomalý a okrem toho bola vyslovená obava z opätovného nárastu pirátstva zvukových záznamov, najmä v dôsledku predaja pirátskych kompaktných diskov (CD). V tejto súvislosti, a s priaznivým stanoviskom Poradného výboru, sa javilo, že by sa Thajsku malo poskytnúť viac času, aby mohlo prijať nové právne predpisy o autorskom práve, ktoré už existovali vo forme návrhu zákona prerokovávanom v parlamentnom výbore a v ktorých boli obsiahnuté primeranejšie ustanovenia o boji proti pirátstvu a účinnom zabezpečovaní vykonávania tohto zákona;informácie získané Komisiou od začiatku roka 1994 ukazujú, že, pokiaľ ide skutočnú úroveň pirátstva zvukových záznamov ES, nedošlo k žiadnemu ďalšiemu zlepšeniu. Dôležitý pozitívny vývoj sa však zaznamenal v právnej oblasti. 21. marca 1995 nadobudol platnosť nový thajský zákon o autorskom práve. Zaviedol početné ustanovenia, ktorých cieľom je zjednodušiť postup proti pirátom a pôsobiť na potenciálnych aj skutočných páchateľov potrebnými odstrašujúcimi účinkami, najmä podstatne zvýšenými trestami;za týchto okolností a s prihliadnutím na pretrvávajúcu vysokú úroveň pirátstva, najmä pokiaľ ide o kompaktné disky, a na perspektívu jeho trvalého zníženia na zanedbateľnú úroveň účinným zabezpečovaním vykonávania nových thajských právnych predpisov sa Komisia domnieva, že v tejto fáze nie je primerané konanie ukončiť ani prijať opatrenia obchodnej politiky proti Thajsku. Potrebným však zostáva dôkladné sledovanie situácie;od 1. januára 1995 sa nariadenie (ES) č. 3286/94, ktorým sa zrušilo nariadenie (EHS) č. 2641/84, uplatňuje na toto konanie;nariadenie (ES) č. 3286/94 v článku 11 ods. 2 písm. a) zaviedlo možnosť formálne pozastaviť konanie. V takomto prípade je úlohou Komisie dohliadať na riadne uplatňovanie opatrení prijatých príslušnou treťou krajinou podľa článku 11 ods. 2 písm. b) uvedeného nariadenia;podľa článku 13 ods. 1 nariadenia (ES) č. 3286/94 sa rozhodnutie o pozastavení prijíma v súlade s článkom 14 toho istého nariadenia. článok 14 stanovuje najmä, že Komisia prijme rozhodnutie, ktoré oznámi členským štátom a ktoré sa bude uplatňovať po uplynutí 10 dní, ak počas tohto obdobia žiaden členský štát nepredloží záležitosť Rade;taktiež by sa malo pripomenúť, že článok 11 ods. 2 písm. c) nariadenia (ES) č. 3286/94 stanovuje, že ak boli opatrenia prijaté treťou krajinou zrušené, pozastavené alebo nesprávne vykonané alebo ak má Komisia dôvod domnievať sa, že je to tak, alebo konečne ak Komisii nebola na žiadosť o informácie poskytnutá odpoveď, môžu sa prijať akékoľvek opatrenia obchodnej politiky v súlade s príslušnými ustanoveniami nariadenia;konanie proti pirátstvu zvukových záznamov spoločenstva v Thajsku by sa preto malo pozastaviť. Komisia by mala naďalej trvale sledovať situáciu a pravidelne informovať Poradný výbor ustanovený podľa nariadenia (ES) č. 3286/94,PRIJALA TOTO ROZHODNUTIE:Článok 1Konanie proti pirátstvu zvukových záznamov spoločenstva v Thajsku sa týmto pozastavuje.Článok 2Toto rozhodnutie sa bude uplatňovať odo dňa jeho uverejnenia v Úradnom vestníku Európskych spoločenstiev.V Bruseli 20. decembra 1995Za KomisiuLeon Brittanpodpredseda[1] Ú. v. ES L 349, 31.12.1994, s. 71.[2] Ú. v. ES L 41, 23.2.1955, s. 3.[3] Ú. v. ES L 252, 20.9.1984, s. 1.[4] Ú. v. ES L 66, 10.3.1944, s. 10.[5] Ú. v. ES C 189, 20.7.1991, s. 26.--------------------------------------------------


title: Rozhodnutie Politického a bezpečnostného výboru (SZBP) 2017/1160 z 26. júna 2017 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2017)

text:
               30.6.2017

               SK

               Úradný vestník Európskej únie

               L 167/37

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1160
   z 26. júna 2017
   o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2010/96/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania vojenskej misie Európskej únie na podporu výcviku bezpečnostných síl Somálska (EUTM Somalia) vrátane rozhodnutí o vymenovaní následných veliteľov misie EÚ.

               (2)

               PBV 15. marca 2016 prijal rozhodnutie (SZBP) 2016/396 (2), ktorým bolbrigádny generál Maurizio MORENA vymenovaný za veliteľa misie EÚ pre EUTM Somalia.

               (3)

               Rozhodnutím Rady (EÚ) 2017/971 (3) sa zmenila hierarchia velenia misie EUTM Somalia. V dôsledku toho rozhodnutie (SZBP) 2016/396 bolo zrušené a brigádny generál Maurizio MORENA bol vymenovaný za veliteľa ozbrojených síl misie EÚ pre EUTM Somalia.

               (4)

               Taliansko 10. marca 2017 navrhlo vymenovať plukovníka Pietra ADDISA za veliteľa ozbrojených síl misie EÚ pre EUTM Somalia, ktorý by vo funkcii nahradil brigádneho generála Maurizia MORENU.

               (5)

               Vojenský výbor EÚ 23. mája 2017 odporučil, aby PBV za veliteľa ozbrojených síl misie EÚ pre EUTM Somalia vymenoval plukovníka Pietra ADDISA, ktorý vo funkcii nahradí brigádneho generála Maurizia MORENU od 1. júla 2017.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   Plukovník Pietro ADDIS sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) od 1. júla 2017.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 26. júna 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 44, 19.2.2010, s. 16.

      (2)  Rozhodnutie Politického a bezpečnostného výboru (SZBP) 2016/396 z 15. marca 2016 o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2015/173 (EUTM Somalia/1/2016) (Ú. v. EÚ L 73, 18.3.2016, s. 99).

      (3)  Rozhodnutie Rady (EÚ) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 146, 9.6.2017, s. 133).